钦定古今图书集成/明伦汇编/氏族典/第353卷 > 《廖用贤尚友录》 > 仇士良
## 钦定古今图书集成/明伦汇编/氏族典/第353卷 > 《廖用贤尚友录》 > 仇士良

按《唐书仇士良传》：“士良字匡美，循州兴宁人。顺宗时
得侍东宫。宪宗嗣位，再迁内给事，出监平卢、凤翔等
军。元和、太和间，数任内外五坊使，秋按鹰内畿，所至
邀吏供饷，暴甚寇盗李石辅政，棱棱有风岸，士良与
论议数屈，深忌之。使贼刺石于亲仁里，马逸而免。石
惧辞位，士良益无惮。武宗立，士良迁骠骑大将军，封”
楚国公，进观军容使，以疾辞，罢为内侍监、知省事。固
请老，诏可。寻卒。士良杀二王、一妃、四宰相，贪酷二十
馀年，亦有术自将，恩礼不衰云。